section_heading: Simptomi
paragraph_text: Pacijent s TPTK navodi tegobe kao što su: zamagljen vid, suzne oči, osjećaj stranog tijela u oku i osjetljivost na jako svjetlo. Inspekcijom s procjepnom svjetiljkom vidljiva su sitna izbočenja (uzdignuća) na rožnici oka. Ta uzdignuća su lakše vidljiva nakon aplikacije flouresceina. Uzdignuća su nepravilno pozicionirana na rožnici i mogu se pojaviti i nestati u određenom vremenskom periodu (s ili bez terapije).